**Občina Izola – Comune di Isola**

**župan**

Številka: 3505-8/2013

3505-9/2013

Datum: 19. junij 2013

Na podlagi 57. člena Zakona o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10– ZUPUDPP (106/10 – popr.), 43/11 – ZKZ-C, 57/12, 57/12 – ZUPUDPP-A, [109/2012](http://www.uradni-list.si/1/objava.jsp?urlid=2012109&stevilka=4323), [35/2013](http://www.uradni-list.si/1/objava.jsp?urlid=201335&stevilka=1322) Skl.US: U-I-43/13-8) in 39. člena Zakona o spremembah in dopolnitvah Zakona o kmetijskih zemljiščih (ZKZ-C, Uradni list RS, št. 43/11) ter 56. člena Statuta Občine Statuta občine Izola (Ur. objave občine Izola, št. 15/99 in 17/12) je Župan Občine Izola sprejel naslednji

**SKLEP**

**o začetku priprave občinskega podrobnega prostorskega načrta**

**za gradnjo kmetijskih objektov**

### Uvod

S tem sklepom se prične s postopkom priprave občinskega prostorskega načrta (OPPN) za gradnjo kmetijskih objektov na območju Občine Izola.

Pravna podlaga za izdelavo OPPN na kmetijskih zemljiščih brez spremembe namenske rabe je Zakon o spremembah in dopolnitvah Zakona o kmetijskih zemljiščih - ZKZ-C (Ur.list RS št. 43/2011) terZakon o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10– ZUPUDPP (106/10 – popr.), 43/11 – ZKZ-C, 57/12, 57/12 – ZUPUDPP-A, [109/2012](http://www.uradni-list.si/1/objava.jsp?urlid=2012109&stevilka=4323), [35/2013](http://www.uradni-list.si/1/objava.jsp?urlid=201335&stevilka=1322) Skl.US: U-I-43/13-8) – v nadaljevanju ZPNačrt.

### Ocena stanja in razlogi za pripravo

Možnost izdelave OPPN za gradnjo kmetijskih objektov na kmetijskih zemljiščih brez spremembe namenske rabe določa ZKZ-C. V skladu s 3č. točko predmetnega zakona gradnja na kmetijskih zemljiščih ni dopustna, lahko pa občina v določenem prehodnem obdobju od uveljavitve novele ZKZ-C brez spremembe namenske rabe kmetijskega zemljišča z občinskim podrobnim prostorskim načrtom (OPPN) načrtuje določene objekte, ki so neposredno namenjeni kmetijski dejavnosti in so po predpisih o uvedbi in uporabi enotne klasifikacije vrst objektov uvrščeni v naslednje skupine:

– 12711 – stavbe za rastlinsko pridelavo, če je način pridelave neposredno vezan na kmetijsko zemljišče;

– 12712 – stavbe za rejo živali, razen objektov, za katere je treba izvesti presojo vplivov na okolje po predpisu, ki ureja vrste posegov v okolje, za katere je treba izvesti presojo vplivov na okolje;

– 12713 – stavbe za spravilo pridelka, vendar le v okviru ali neposredni bližini območja, na katerem že stojijo stavbe in gospodarska poslopja kmetije, razen vinskih kleti in zidanic.

Kmetijske objekte iz prejšnjega odstavka se načrtuje na zemljiščih nekmetijske namenske rabe, če to ni mogoče, pa v bližini obstoječe lokacije kmetijskega gospodarstva, in sicer prvenstveno na kmetijskih zemljiščih nižjih bonitet.

Gradnja omenjenih objektov pa bo na kmetijskih zemljišč mogoča le ob predhodno sprejetem OPPN.

V postopek priprave OPPN so vključene pobude kmetijskih gospodarstev, ki so vpisana v register kmetijskih gospodarstev po zakonu , ki ureja kmetijstvo in so prejeli odločbe Ministrstva za kmetijstvo in okolje Republike Slovenije o izpolnjevanju pogojev, skladno z 39. členom ZKZ-C.

### Območje, predmet načrtovanja in vrsta postopka

Območje OPPN obsega zemljišča, namenjena gradnji kmetijskih objektov in zemljišča, ki so potrebna za njihovo redno rabo, lahko pa tudi več takšnih zemljišč na širšem območju občine, ki niso nujno medsebojno prostorsko povezana.

Območje OPPN obsega zemljišča:

1. s parcelo št. 4585/1 k.o. Malija v površini cca 4.500 m2 in parcelo št. 4732 k.o. Cetore v površini cca 2.800 m2. Investitor je s strani Ministrstva za kmetijstvo in okolje pridobil odločbo, da se pobuda kmetijskega gospodarstva, KMG-MID: 100336667, vključi v postopek priprave OPPN. Investitor načrtuje na navedenih parcelah gradnjo kmetijskih objektov.
2. s parcelo št. 796/1 in 795/1, obe k.o. Cetore, v skupni površini cca 3.500 m2. Investitor je s strani Ministrstva za kmetijstvo in okolje pridobil odločbo, da se pobuda kmetijskega gospodarstva, KMG-MID: 100306401, vključi v postopek priprave OPPN. Investitor načrtuje na navedenih parcelah gradnjo kmetijskih objektov.

Po določilih družbenega plana občine Izola (Dolgoročni družbeni plan občine Izola za obdobje 1986 - 2000 (Ur. objave št. 5/89 in 11/89) in Srednjeročni družbeni plan občine Izola za obdobje 1986 - 1990 (Ur. objave, št. 19/90 in 22/90) ter njihove spremembe in dopolnitve) se območje OPPN nahaja znotraj I. in II. območja kmetijskih zemljišč.

Območje obravnave se lahko spremeni, če se v okviru izdelave strokovnih podlag ugotovi, da je to potrebno zaradi okoljsko ali funkcionalno ugodnejših rešitev.

OPPN se pripravi ob upoštevanju usmeritev iz državnih in občinskih strateških prostorskih aktov. Glede vsebine, priprave in sprejema OPPN se upoštevajo predpisi o prostorskem načrtovanju.

Postopek sprejemanja OPPN se izvaja ločeno, za vsakega investitorja posebej.

Sprejeti OPPN bo predstavljal pravno podlago za pridobitev gradbenega dovoljenja za predvidene gradnje in ureditve.

### Način pridobitve strokovnih rešitev

Osnutek OPPN se izdela na podlagi prikaza stanja prostora, smernic nosilcev urejanja prostora (NUP), usmeritev iz državnih in občinskih strateških prostorskih aktov in razpoložljivih strokovnih podlag v kolikor so ustrezno ažurne in skladne z veljavnimi predpisi za območje obravnave. Strokovne podlage se dopolnijo na podlagi smernic NUP.

### Roki za pripravo

Izdelava OPPN se pripravlja po postopku ter ob upoštevanju rokov predpisanih z ZPNačrt.

V kolikor bo v postopku potrebno izvesti dodatne študije, se bo rok izdelave ustrezno podaljšal.

### Smernice za načrtovanje

Skladno z ZPNačrt je v postopku izdelave OPPN potrebno upoštevati smernice ter pridobiti mnenja pristojnih nosilcev urejanja prostora (NUP) in sicer:

1. Ministrstvo za infrastrukturo in prostor, Direktorat za prostor, Langusova ulica 4, Ljubljana (za področje razvoja poselitve)
2. Ministrstvo za kmetijstvo in okolje, Direktorat za kmetijstvo, Dunajska 22, Ljubljana (za področje kmetijstva)
3. Zavod RS za varstvo narave, Tobačna ulica 5, 1000 Ljubljana (za področje ohranjanja narave)
4. Ministrstvo za kulturo, Direktorat za kulturno dediščino, Maistrova 10, 1000 Ljubljana (za področje varstva kulturne dediščine)
5. Ministrstvo za infrastrukturo in prostor, Direktorat za energijo, Langusova ulica 4, Ljubljana (za področje energetike)
6. Ministrstvo za obrambo, Uprava RS za zaščito in reševanje, Vojkova 61, Ljubljana (za področje zaščite in reševanja)
7. Rižanski vodovod Koper, Ulica 15. maja 13, Koper (za področje vodo oskrbe)
8. Javno podjetje Komunala Izola d.o.o.. Industrijska cesta 8, Izola (za področje odvajanja odpadnih vod in ravnanja z odpadki)
9. Elektro Primorska, PE Koper, Ulica 15. maja 15, Koper (za področje distribucije električne energije)
10. Občina Izola, Urad za gospodarske dejavnosti, investicije in komunalni razvoj, Sončno nabrežje 8, Izola (za področje občinskih cest).

V postopek se lahko vključijo tudi drugi nosilci urejanja prostora, če se v postopku priprave OPPN izkaže, da ureditve posegajo v njihovo delovno področje.

### Obveznosti v zvezi s financiranjem priprave OPPN

Finančna sredstva za pripravo in izdelavo OPPN zagotovi investitor sam, strokovne službe Občine Izola pa vodijo postopek OPPN.

### Objava

Sklep se objavi v Uradnih objavah občine Izola in začne veljati naslednji dan po objavi.

**Župan**

**mag. Igor Kolenc**